Diari Oficial de la Generalitat Valenciana


Sumari del DOGV 4145, del 11-12-2001 (2001/11737)

RESOLUCIÓ de 18 d'octubre de 2001, del conseller d'Obres Públiques, Urbanisme i Transports, per la qual s'aprova definitivament la modificació número 40 del Pla General d'Ordenació Urbana d'Orihuela.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11260


Data del document
:   18-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Orihuela
    * pla d'urbanisme

RESOLUCIÓ de 18 d'octubre de 2001, del conseller d'Obres Públiques, Urbanisme i Transports, per la qual s'aprova definitivament la modificació número 40 del Pla General d'Ordenació Urbana d'Orihuela. [2001/F11489]
  
Vist l'expedient relatiu a la modificació puntual número 40 del Pla General d'Ordenació Urbana d'Orihuela, que consisteix en el canvi del sòl urbanitzable programat, segons el pla general vigent, de l'àmbit corresponent al sector G-1 La Chismosa, com a sòl urbà, així com l'anul·lació de l'instrument de planejament urbanístic desenvolupat fins a la data respecte a aquest sector, pla parcial i els seus projectes d'urbanització i reparcel·lació.
  
Antecedents de fet
  
Primer. L'Ajuntament d'Orihuela, en sessió plenària del dia 30 de novembre de 1999, va acordar la seua aprovació provisional, després de complir els tràmits d'exposició pública per termini d'un mes, mitjançant anuncis apareguts en el Diari Oficial de la Generalitat Valenciana número 3.610, de 22 d'octubre de 1999, i en el diari La Verdad l'11 d'octubre de 1999. No s'hi han presentat al·legacions.
  
L'exposició pública de l'expedient va ser acordada per la Comissió de Govern municipal en la sessió de 6 de setembre de 1999, acord que va ser ratificat pel Ple municipal en la sessió de 3 de maig de 2000.
  
Segon. La documentació està constituïda per memòria justificativa, els plans d'ordenació 1.30, 1.31 i 1.32 integrants del pla general vigent, plans d'ordenació 1.30, 1.31 i 1.32 del pla general, corresponents a la modificació proposada i documentació corresponent a la memòria del pla general que es modifica.
  
Tercer. L'objecte de l'expedient és l'execució de la sentència dictada pel Tribunal Superior de Justícia de la Comunitat Valenciana, Sala Contenciosa Administrativa, Secció Primera, en data 20 de gener de 1995 (Sentència número 43), que estima parcialment els recursos acumulats 251/1992, 252/1992 i 253/1992 interposats contra el Pla General d'Orihuela, i conté la resolució següent, quant a això interessa:
  
«2n. Estimar íntegrament el recurs 252/1992 i, en conseqüència, declarar contrari a dret l'acte d'aprovació de data 25 de juliol de 1990, únicament i exclusivament en el sentit postulat pel recurrent, per la qual cosa l'administració haurà de qualificar el sòl que integra La Chismosa, sector G-1, dels plans d'ordenació 1-30, 1-31 i 1-32, de sòl urbà.»
  
Interposat recurs de cassació contra la referida sentència, el Tribunal Suprem, per la Interlocutòria de 31 de maig de 1995, el declara desert.
  
En execució de la referida sentència es modifiquen els citats plans d'ordenació integrants del Pla General d'Orihuela a fi de reflectir la classificació com a urbans dels terrenys de La Chismosa, integrants de l'antic sector G-1 de sòl urbanitzable programat del referit instrument de planejament, al mateix temps que es rectifiquen els quadres de la memòria d'aquest que reflecteixen les distintes superfícies de sòl del terme municipal, així com el càlcul de l'aprofitament mitjà (hui tipus) del primer quadrienni del pla.
  
La referida sentència i la modificació l'execució de la qual porta a efecte, determinen l'anul·lació dels instruments aprovats per a l'execució del pla general, com són el pla parcial, projecte d'urbanització i de reparcel·lació aprovats amb anterioritat.
  
Quart. No s'han sol·licitat informes sectorials, atés l'objecte de la modificació que no és sinó el de donar compliment a una resolució judicial.
  
Cinqué. La Comissió Territorial d'Urbanisme d'Alacant, en la sessió d'11 de juliol de 2000, va adoptar el següent acord:
  
«Informar favorablement la modificació puntual número 40 del Pla General d'Orihuela, i se supedita la remissió al conseller d'Obres Públiques, Urbanisme i Transports a l'efecte de la seua aprovació definitiva al fet que es corregisquen les observacions contingudes en la consideració tecnicojurídica tercera.»
  
Sisé. Que, amb data 3 d'octubre de 2001, el president de la Comissió Territorial d'Urbanisme, ja que queden complides, per l'Ajuntament d'Orihuela, les condicions imposades en l'Acord de data 11 de juliol de 2000, va resoldre donar per esmenades les condicions imposades i remetre al conseller d'Obres Públiques, Urbanisme i Transports, la modificació tramitada per a la seua aprovació definitiva.
  
Fonaments de dret
  
Primer. El procediment seguit per l'administració municipal fins a la data, resulta substancialment d'acord amb el preceptuat per l'article 38, per remissió de l'article 55.1 de la Llei 6/1994, de 15 de novembre, Reguladora de l'Activitat Urbanística (en endavant LRAU).
  
Segon. La documentació integrant del projecte es considera completa de conformitat amb el que estableix l'article 27 de la LRAU.
  
Tercer. En relació amb les determinacions contingudes en l'expedient, s'han de considerar substancialment correctes des del punt de vista de les exigències de la política urbanística i territorial de la Generalitat Valenciana, i no es troben en contradicció amb les disposicions legals d'aplicació, en els termes establits en l'article 40 de la LRAU.
  
L'objecte de la modificació consisteix, d'una banda, en el canvi de classificació del sòl urbanitzable programat segons el pla general vigent, de l'àmbit corresponent al sector G-1 La Chismosa, com a sòl urbà, així com l'anul·lació de l'instrument de planejament urbanística desenvolupat fins a la data respecte al susdit sector G-1; és a dir, el pla parcial i els seus projectes d'urbanització i reparcel·lació.
  
La justificació es basa en l'adopció de l'acord plenari, anteriorment citat, per a donar compliment a la Resolució del conseller d'Obres Públiques Urbanisme i Transports de la Generalitat Valenciana de data 25 de gener de 1999, per la qual es notifica i disposa que es done compliment a la Sentència número 43, de 20 de gener de 1995, de la Sala Contenciosa Administrativa del Tribunal Superior de Justícia de la Comunitat Valenciana.
  
Una vegada modificada la classificació de sòl urbà, que suposa, així mateix, l'anul·lació dels instruments d'ordenació com el pla parcial, projecte d'urbanització, així com l'instrument de reparcel·lació que hauria d'equidistribuir càrregues i beneficis i la cessió al municipi dels terrenys dotacionals de cessió obligatòria i gratuïta, els terrenys en qüestió, que tenen una superfície total de 348.818 metres quadrats, queden buits de les determinacions assenyalades pel pla parcial, i és el règim aplicable, l'assenyalat en l'article 23.1 de la Llei 6/1994, de la Generalitat Valenciana, Reguladora de l'Activitat Urbanística, amb les normes de volum de l'article 110 de les normes urbanístiques del pla general, i la seua execució de conformitat amb el que disposa l'article 6.3 de la Llei 6/1994.
  
La modificació projectada provoca la substitució dels plans 1-30, 1-31 i 1-32, així com el quadre de l'aprofitament mitjà del sòl urbanitzable del primer quadrienni, i quadres resums de superfície que, junt amb la present modificació, es posen al dia arreplegant les variacions resultants objecte de les modificacions puntuals respecte d'això els números 2, 9,12 i 19 i que altera les pàgines 192, 198, 199, 200, 201, 202 i 211 de la memòria.
  
Quart. Respecte a la competència per a l'aprovació del present expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals i les seues modificacions de municipis de més de 50.000 habitants, de conformitat amb el que estableix l'article 6.d) del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril.
  
Vistos els preceptes legals citats i la resta de general i pertinent aplicació, resolc:
  
Aprovar definitivament la modificació número 40 del Pla General d'Ordenació Urbana d'Orihuela.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o la publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 18 d'octubre de 2001.- El conseller d'Obres Públiques, Urbanisme i Transports: José Ramón García Antón.